EPSO/09/1 Brussell, 4 ta' Marzu 2009 Hemm rikonoxximent li qed jikber fost l-Istituzzjonijiet tal-UE ta' titjib rapidu fil-prestazzjoni, sensibilità u trasparenza li qed ikunu miksuba bħalissa mill-Uffiċċju Ewropew għall-Għażla tal-Persunal (EPSO). Billi kkonvinċa il-partijiet interessati, l-isforzi tal-EPSO fix-xhur li ġejjin jitfgħu l-attenzjoni fuq it-titjib progressiv tas-servizz li joffri lill-kandidati u fuq il-kummerċjalizzazzjoni u r-riklamar tal-kompetizzjonijiet għall-gruppi mmirati speċifiċi sabiex ikun żgurat li biżżejjed kandidati tal-profil mixtieq japplikaw verament. Attwalment hemm nuqqas kbir ta' kandidati lingwisti li qegħdin japplikaw għal xogħol bħala interpreti ta' konferenzi u tradutturi u ta' applikanti kkwalifikati kif xieraq f'oqsma iktar ġenerali, fejn l-għarfien taċ-ċittadini dwar l-opportunitajiet tal-karrieri Ewropej hu inqas. Billi ċċelebraw it-tnedija tal-lum, numru ta' Istituzzjonijiet tal-UE taw l-apprezzament tagħhom tal-iżviluppi: Siim Kallas, il-Viċi-President tal-Kummissjoni Ewropea qal: "Din it-tnedija hu l-ewwel pass prattiku fil-programm ambizzjuż tal-EPSO għall-immodernizzar u s-simplifikar tal-metodi tal-għażla tiegħu, u jiżgura li aħna għandna provvista lesta tal-aħjar nies biex jiġu jaħdmu magħna". John Speed, il-President tal-Bord ta' Ġestjoni tal-EPSO u l-aġent Segretarju Ġenerali tal-Qorti Ewropea tal-Awdituri qal: "L-EPSO ħa l-isfida biex jimmodernizza l-proċeduri tal-għażla għall-Istituzzjonijiet tal-UE u hu verament ta' inkoraġġiment li naraw il-veloċità li biha l-pjanijiet tagħna qed jagħtu r-riżultati". Harald Rømer, is-Segretarju Ġenerali tal-Parlament Ewropew qal: Mingħajr l-EPSO aħna ma stajniex naffaċjaw b'mod effiċjenti l-isfida tat-tkabbir fil-qasam tar-reklutaġġ. Jien nilqa' bil-kbir il-pjanijiet ta' modernizzar tiegħu u t-tħaffif tal-proċess ta' reklutaġġ sabiex jintlaħqu l-ħtiġijiet tal-ġejjieni, filwaqt li tkun ikkunsidrata d-diversità tal-Istituzzjonijiet." Roger Grass, ir-Reġistratur tal-Qorti tal-Ġustizzja u l-President preċedenti tal-Bord ta' Ġestjoni tal-EPSO qal: Matul l-aħħar snin ta' eżistenza tiegħu, l-EPSO kien jaf jimmobilizza r-riżorsi kollha tiegħu bil-ħsieb li jorganizza b'suċċess, għall-benefiċċju tal-istituzzjonijiet komunitarji kollha, il-ħafna kompetizzjonijiet ġenerali meħtieġa l-iktar għall-okkażjoni tat-tkabbir tal-Unjoni Ewropea involuti fl-2004 u l-2007 ; Billi din il-missjoni ġiet miksuba, aħna nistgħu nifirħu bil-programm ta' azzjoni stabbilit mill-EPSO li illum jista' jġib l-isforzi tiegħu lejn iktar effiċjenza, reattività, trasparenza u ftuħ." Martin Westlake, is-Segretarju-Ġenerali tal-Kumitat Ekonomiku u Soċjali Ewropew qal: "Aħna rridu nkunu kapaċi nattiraw l-aħjar nies għall-aħjar xogħlijiet, kemm f'ġieħ l-Unjoni Ewropea u l-istituzzjonijiet tagħha iżda wkoll f'ġieħ il-kandidati li qed jingħaqdu magħna. L-immodernizzar tal-mod kif l-Istituzzjonijiet tal-UE jagħżlu l-persunal hu pass importanti lejn id-direzzjoni tajba. David Bearfield, id-Direttur tal-EPSO qal: Aħna rridu nippromwovu b'mod attiv l-għarfien tal-opportunitajiet diversi ta' karriera li aħna qed noffru, sabiex nattiraw l-aħjar u l-iktar nies intelliġenti sabiex jiġu jaħdmu mal-UE". Sfond Fit-18 ta' Lulju 2008, l-EPSO ħabbar programm ta' żvilupp (IP EPSO/08/01) għall-immodernizzar tal-approċċ tiegħu għall-għażla tal-kandidati. Strateġija biex tattira kandidati tajbin mill-Ewropa kollha tikkumplimenta dan il-programm. Mill-2010, il-kandidati ser ikun ittestjati fuq il-bażi ta' kompetenza pjuttost milli fuq l-għarfien. Iż-żmien li għadda mill-ewwel applikazzjoni tal-kandidat sa meta jibda x-xogħol tiegħu ser jonqos minn 15-il xahar illum, għal bejn 5 u 9 xhur biss. Dan ser jinkiseb billi jkunu organizzati kompetizzjonijiet f'ċikli annwali, mill-2010. L-ewwel passi viżibbli u konkreti lejn l-implimentazzjoni ta' dan il-programm ta' żvilupp kienu koordinati għall-pubblikazzjoni simultanja illum. It-titjib riċenti fil-proċedura u t-trasparenza amministrattiva miksub mill-EPSO kien ukoll innutat mill-Ombudsman Ewropew. F'ittra rċevuta mis-Sur Nikiforos Diamandouros f'Diċembru li għadda, l-EPSO kien ikkwotat bħala wieħed mill-"każijiet eżemplari li juri kif tweġiba kostruttiva għall-kritiki u l-osservazzjonijiet tal-Ombudsman tista' tgħin għall-promozzjoni ta' kultura ta' servizz, u b'hekk isservi ċ-ċittadini tal-Ewropea aħjar u tirbaħ il-fiduċja tagħhom." Għal aktar tagħrif: Sinjura Agne Martikoniene +32-2 296 01 99 Sur. Nick Heenan +32-2 296 34 53 www.eu-careers.eu